ועדת הכספים, כנסת 18, פרוטוקול מספר 182, 2009-10-27 11:20

משה גפני: פנייה לוועדה מס' 155.

שירה גרינברג: הפנייה נועדה להעביר תקציב של 15 מיליון שקל לנושא של השתלמויות מורים באופק חדש.

שירה גרינברג: במסגרת הרפורמה יש משקל רב לנושא של התמקצעות מורים.

שירה גרינברג: 15 מיליון שקל נועד לנושא הזה.

שי חרמש: השר החדש לא ביטל את אופק חדש?

שירה גרינברג: אופק חדש זה הסכם קיבוצי.

שירה גרינברג: יש כאן גם שינוים בהכנסה והוצאה מותנית של הטלוויזיה החינוכית על פי תחזיות מעודכנות שלה.

משה גפני: מי בעד פנייה מס' 155, ירים את ידו?

משה גפני: ה צ ב ע ה בעד – פה אחד אושר פנייה מס' 232,233

מיכל שימיר: מדובר בהעברה לרשות הטבע והגנים ממשרד המדע.

מיכל שימיר: הפנייה נועדה להעביר 571 אלף שקל לרשות הטבע והגנים לביצוע החלטת ממשלה להנצחת אילן רמון.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר פנייה מס' 234,235

צביקה כהן: יש פה העברה תקציבית לפרויקט מושב שחר.

צביקה כהן: מושב שחר זה מושב שהשקיעו בו כספים עד 2001 בגידול ורדים.

צביקה כהן: הפרויקט קרס כיוון שהייתה בעיה בשיווק ורדים בעולם וכיוון שהממשלה לא השלימה את תמיכתה כפי שהיא הבטיחה.

צביקה כהן: מדובר ביישוב שלם שהשקיע המון כספים בורדים ובחממות מאוד מתוחכמות.

צביקה כהן: הממשלה החליטה בינואר 2009 לתמוך בהם ב-7 מיליון שקלים על מנת לייצב אותם חזרה.

צביקה כהן: הם עושים הסבה לירקות עיליים.

שי חרמש: הולכים לפצות חקלאים שהתמוטטו בפיגור של 8 שנים.

צביקה כהן: יש פה פנייה שמדברת על העברה של 34 מיליון שקל מסעיפי המשרד לסעיף המדען הראשי, לשימוש למחקרים של 10 שנים בכל נושא הסירוגיות.

צביקה כהן: סירוגיות זאת בעיה שיש לנו בעיקר במטעים.

צביקה כהן: עדיין לא יודעים למה בשנה מסוימת העץ מניב תפוקה יפה ובשנה העוקבת העץ לא מניב כלל.

צביקה כהן: זה מאוד מעניין.

צביקה כהן: בזיתים זה קורה שנה כן, שנה לא.

צביקה כהן: יש פה שקעה של 3 מיליון שקל בשנה שתבוצע על ידי המדען הראשי והמכון הבוטני כדי לנסות לתת מענה לנושא הזה כי הוא בעייתי בכל הרמות.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר מס' פנייה 236,237,240

עמיחי דרורי: מדובר בכ-50 מיליון שקל.

עמיחי דרורי: הם מיועדים ברובם ללשכת המדען ראשי, עבור יישום החלטת ממשלה מאוגוסט 2008 להרחבת השימוש באנרגיות מתחדשות.

עמיחי דרורי: עוד 12 מיליון שקל למכוני המחקר, לחקר ימים ואגמים.

משה גפני: משרד האוצר מוסיף לתקציב שלכם, זה לא העברות.

עמיחי דרורי: זה מהרזרבה הכללית.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר פנייה מס' 239,248,249, 250,251

רפרנט משרד האוצר: בתכנית ההאצה הוקצו כספים לפרויקטים למחשוב במשרדי ממשלה שונים.

רפרנט משרד האוצר: לצורך כך הוקצו 60 מיליון שקלים ב-3 השנים הקרובות.

רפרנט משרד האוצר: הוועדה שישבה פנתה למשרדים שצריכים תכניות תשתית ופרויקטים למחשוב.

רפרנט משרד האוצר: מתוך 60 מיליון שקל שהוקצו ל-3 שנים זאת ההקצאה הראשונה לשנת 2009.

רפרנט משרד האוצר: במשרד הרווחה מרבית שירותי הרווחה ניתנים באמצעות הרשויות המקומיות.

רפרנט משרד האוצר: פרויקט המחשוב נעשה כדי לשדרג את תשתית המחשבים, מה שנקרא חומרה פיזית, ויצירת תוכנה חדשה שתקשר בין הרשויות המקומיות לבין משרד הרווחה.

משה גפני: איך קוראים לתכנית הזאת?

רפרנט משרד האוצר: זה חלק מתכנית האצה של המשק.

משה גפני: למה אתם מבקשים עכשיו?

רפרנט משרד האוצר: לבקשה לקח זמן להתבשל.

משה גפני: מתי הולכים לעשות את זה במשרד החינוך?

רפרנט משרד האוצר: לא הובטח כסף לכל משרד.

רפרנט משרד האוצר: אלה המשרדים הרלוונטיים שהציגו תכניות מחשוב שכדאי לשדרג ולפתח בשנים הקרובות.

משה גפני: יש תכנית לכל ה-60 מיליון?

רפרנט משרד האוצר: כן, למיטב ידיעתי.

רפרנט משרד האוצר: אני מכיר את הצד של משרד הרווחה.

משה גפני: מי מכיר את משרד המשפטים?

רפרנט משרד האוצר: כנראה שהנציג לא פה.

משה גפני: אני לא מביא את זה עכשיו להצבעה.

משה גפני: יש פה מכלול של משרדים שלא כולם נמצאים כאן.

משה גפני: אני מבקש שתציגו לישיבה הבאה מה היא התכנית.

רפרנט משרד האוצר: התכנית היא מקצועית נטו.

משה גפני: אני לא מעלה חשש שזה לא מקצועי.

משה גפני: ברור שזה מקצועי.

משה גפני: אני מבקש לדעת מה התכנית.

משה גפני: הוועדה צריכה לדעת על איזו תכנית מדובר.

משה גפני: פנייה מס' 243

ששי דקל: מדובר בהעברה מתקציב הפיתוח לתקציב הרשאה להתחייב.

משה גפני: מה זה תקציב הפיתוח?

ששי דקל: מענקי הפיתוח שמשרד הפנים מקצה.

משה גפני: לאיזה רשויות זה ניתן?

ששי דקל: לרשויות שזכאיות למענק על פי נוסחת גדיש.

משה גפני: זאת אומרת שמי שמקבל מענק איזון מקבל גם מענק לפיתוח.

משה גפני: כמה הוא מקבל?

ששי דקל: יש קריטריונים.

משה גפני: נניח שבנתיבות פיתחתי וזה מירוחם לא פיתח.

ששי דקל: נערכת הקצאה על פי קריטריונים.

ששי דקל: לכל רשות מחשבים את הסכום ומודיעים לה על הסכום שהיא זכאית לו.

משה גפני: על פי איזה קריטריונים?

אורי אריאל: הייתי מבקש לראות את הרשימה ואת הקריטריונים.

אורי אריאל: מתי תודיעו לרשויות מה מענקי האיזון שלהן?

אורי אריאל: האם היושב-ראש התקדם עם שר האוצר לגבי הקיצוצים ב-2009 ו2010 במשרד הפנים?

יצחק וקנין: רשויות מגישות תכניות לפיתוח בכל מיני פרמטרים.

יצחק וקנין: המשרד מאשר לכל רשות בהתאם לגודל שלה.

יצחק וקנין: זה לא הולך לפי דעתו של מישהו.

יצחק וקנין: זה לפי קריטריון.

יצחק וקנין: התשלום לרשות הוא על פי ביצוע.

יצחק וקנין: זה הרשאה להתחייב על פי ביצוע.

יצחק וקנין: אני מציע לא לתקוע את הרשויות.

משה גפני: חבר הכנסת וקנין, אני לא מתכוון לתקוע את הרשויות.

משה גפני: אנחנו במגמה של אישור.

משה גפני: אני שוחחתי עם שר האוצר מספר פעמים וגם נפגשתי איתו.

משה גפני: דיברתי עם הפקידים באוצר, דיברתי עם מנכ"ל משרד הפנים כמה פעמים בעניין הזה.

משה גפני: ההודעות השונות שהרשויות קיבלו לגבי מענקי האיזון זה כתוצאה משיחות כאלו ואחרות שהתקיימו.

משה גפני: יש עם העניין הזה בעיה.

משה גפני: יש ויכוח בין משרד האוצר למשרד הפנים האם התוספת הזאת היא התוספת.

משה גפני: לדעת משרד הפנים זאת איננה התוספת, היא צריכה להיות גדולה יותר.

משה גפני: לדעת משרד האוצר ושר האוצר זאת התוספת ואין בילתה.

משה גפני: על זה מתנהל ויכוח.

משה גפני: זה הויכוח הקיים.

משה גפני: לגבי 2010 ככל הנראה אין ויכוח.

משה גפני: מה שיאושר ב-2009 יהיה גם ב-2010.

אורי אריאל: לא יהיה קיצוץ נוסף ב2010?

משה גפני: אני לא יודע.

משה גפני: התקציב מאושר ל-2009,2010.

משה גפני: היו קדנציות שעשו 17 קיצוצים.

אורי אריאל: בזמנו, לפי מיטב זכרוני, הייתה הודעה של האוצר שב-2009 יהיה קיצוץ מסוים וב-2010 יהיה קיצוץ נוסף.

חיים אורון: הקיצוץ flat הוא בשנתיים.

שי חרמש: הוא על מענקי האיזון.

משה גפני: זאת איננה תשובה מלאה.

משה גפני: מה שג'ומס אומר הוא נכון.

משה גפני: בינתיים עוד לא מוצע פה קיצוץ flat.

משה גפני: מדובר על קיצוץ flat ל-2009 ו2010.

משה גפני: זה לא אומר שאתה לא מקבל בעוד חודשיים עוד קיצוץ, או בעוד 4 חודשים עוד קיצוץ.

משה גפני: נכון לעכשיו את הקיצוץ הזה היה צריך להביא לפה לפני חודש וחצי.

משה גפני: בינתיים זה לא בא.

משה גפני: יש יד נעלמה שמונעת את זה, שלא אוהבת את הקיצוץ הזה.

משה גפני: פנייה מס' 44

ששי דקל: העברה של 2 מיליון שקל מסעיף תכניות הבראה לסעיף הדרכה ברשויות כחלק מתכניות ההבראה של הרשויות.

ששי דקל: אנחנו מבינים שצריך לעשות הדרכה לצוות הניהולי הבכיר של הרשויות.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר הפנייה בעמוד 5.

יאיר: הפנייה נועדה להעביר כסף ממשרד התמ"ת לתקציב שונות במשרד הביטחון.

יאיר: ההסבר המפורט יימסר בוועדה לשירותים חשאיים.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר פנייה מס' 247,225

ששי דקל: מדובר במענקי התיישבות צעירה.

ששי דקל: זה מענקים שבאים להחליף מענקים שהיום לא ניתנים ליישובים מעבר לקו ירוק.

משה גפני: מדובר על תוספת ליישובים מעבר לקו הירוק?

ששי דקל: למועצות אזוריות.

משה גפני: לפי קריטריון?

ששי דקל: בשנה שעברה זה היה לפי אוכלוסייה סוציו-אקונומית.

ששי דקל: השנה זה יהיה באותו עיקרון.

חיים אורון: לוקחים מסעיף של תשלומי ריבית ועמלות 35 מיליארד שקל וגומרים עסקה בחדר אפל.

חיים אורון: כשכתבו את התקציב לא ידעו שהסוכנות היהודית לא נותנת מעבר לקו הירוק?

חיים אורון: מה, גילו את זה עכשיו?

חיים אורון: אני יודע את זה כבר 40 שנה.

חיים אורון: למה פתחו עכשיו תקנה של 18 מיליון?

חיים אורון: שיתנו רשימה למי נותנים את זה.

חיים אורון: מה זאת אומרת שנותנים את זה למועצה אזורית מגילות או לרמת הגולן?

חיים אורון: נותנים את זה למועצה האזורית על פי קריטריון של סוציו אקונומי.

חיים אורון: אלו בדרך כלל לא המועצות הכי חלשות בארץ.

חיים אורון: יש לי כמה סוציו אקונומיות יותר חשובות.

חיים אורון: כל העסק הזה הוא טריק על טריק.

חיים אורון: בסוף המועצה האזורית בונה באיזה התנחלות בבקעת הירדן.

חיים אורון: למה לשים את זה ככה?

חיים אורון: פוחדים שהאמריקנים יראו את שיהיה כתוב שהחליטו לתת למושב בקעות תקציבים מפה?

חיים אורון: כל הסיפור הזה הוא מועצה אזורית מעבר לקו הירוק.

חיים אורון: זה לא יישובים שהם בתחתית הסוציו אקונומי.

חיים אורון: אני מבקש את הרשימה.

חיים אורון: אני מבקש לדעת מי קיבל, על פי איזה קריטריונים.

חיים אורון: בסוף מתברר שהיישובים האלה מקבלים מכל משרדי הממשלה בלי קשר לסוציו אקונומי הרבה יותר כסף על חשבון מישהו אחר.

אורי אריאל: זה לא במחשכים, זה לא במסתר.

אורי אריאל: העובדה היא שזה מגיע לשולחן שלך ושלי.

אורי אריאל: הדברים האלה קורים שנה אחרי שנה.

אורי אריאל: אין פה שום הסתרה, שום החבאה.

אורי אריאל: הנושא עומד לדיון וכל אחד יגיד את דעתו.

אורי אריאל: מדובר על המועצות מגילות, בקעת הירדן, קצרין, גולן ומעלה אפרים.

אורי אריאל: זה נועד לכסות תקבולים שמועצות אחרות ברחבי הארץ מקבלות.

חיים אורון: למה זה לא הופיע בתקציב?

אורי אריאל: את זה אנחנו שואלים על 100 נושאים.

אורי אריאל: זה לא חדש.

אורי אריאל: כל השיטה היא עקומה.

אורי אריאל: כל הניהול עקום.

אורי אריאל: זה לא שייך דווקא לזה.

אורי אריאל: אני מבקש לאשר את זה.

שי חרמש: אין פה שום חדש.

שי חרמש: התקציב הזה הוא תקציב ש-5 המועצות האלו מצפות לו כל שנה.

שי חרמש: יש מקום לטענה שמוציאים את הנשמה כי נותנים את זה בנובמבר, דצמבר.

שי חרמש: אגב, זה לא רק הממשלה שלך, מר גפני, זאת רוטינה שחוזרת כל שנה.

שי חרמש: אין פה שום דבר שהוא חריג.

שי חרמש: במועצות האזוריות תומכים בכל מיני סידורים.

שי חרמש: גם ברווחה, גם בחינוך, גם בתשתיות.

משה גפני: אני מבקש להעביר לוועדה את הקריטריון של החלוקה הזאת לפי הסעיף הזה שמעבר לקו הירוק.

משה גפני: מי בעד הפנייה, ירים את ידו?

משה גפני: ה צ ב ע ה בעד – רוב נגד – 1 אושר

חיים אורון: אני מבקש רוויזיה.

שי חרמש: זאת לא הרשימה שהצבעתי בעדה.

שי חרמש: אני הצבעתי על בקעה, על גולן, על מעלה אפרים ועל קצרין.

שי חרמש: קיבלתי את חברון ועמנואל.

ששי דקל: בשנה שעברה היה ליו"ש, לגולן, לקצרין, לבקעת הירדן, למגילות ולמעלה אפרים.

משה גפני: הצבעתו של חבר הכנסת שי חרמש תלויה במה ששי יגיד לו לגבי חברון.

משה גפני: אם חברון בפנים, שי חרמש משנה את הצבעתו מבעד לנגד.

משה גפני: אם זה נשאר מגילות, בקעה וכו', הצבעתו של שי חרמש נשארת בעד.

חיים אורון: אני מכיר את סיפורי החטיבה להתיישבות.

חיים אורון: מאז גדליה גל יש חלוקה, כאשר חצי בתוך הקו הירוק, חצי מעבר לקו הירוק, חצי רמת הגולן וחצי יו"ש.

חיים אורון: בהתחלה נותנים פתק אחד על הבקעה והרמה, שזה מגילות, גולן קצרין, ועכשיו יש נייר שני של 2008, שזה גוש עציון, הר חברון, מטה בנימין.

חיים אורון: כל הסיפור הוא בלוף.

חיים אורון: זה טריק שמחלקים כסף למי שרוצים ואחר כך באים אלינו עם החטיבה להתיישבות.

משה גפני: לגבי הנושא של הפיתוח יש קריטריונים.

משה גפני: הם משביעים את רצוני.

משה גפני: מי בעד פנייה מס' 243?

משה גפני: ה צ ב ע ה בעד – פה אחד אושר אנחנו נשארנו עם הנושא של המענקים להתיישבות הצעירה.

משה גפני: אישרנו את הפנייה.

משה גפני: יש רוויזיה של חבר הכנסת חיים אורון.

משה גפני: אנחנו מבררים את זה.

ששי דקל: מדובר השנה רק על הגולן והבקעה.

חיים אורון: מאיפה מגיע לאחרים?

ששי דקל: כרגע זה לא עולה.

חיים אורון: התשובה הזאת לא מקובלת עלי.

חיים אורון: אם אתה יודע שיגיע, אז תגיד לנו.

שי חרמש: אני משאיר את הצבעתי.

משה גפני: מי בעד הרוויזיה של חבר הכנסת אורון, ירים את ידו?

משה גפני: ה צ ב ע ה בעד – 1 נגד – רוב הרוויזיה לא אושרה מס' פנייה 252

חנה פורת: הבקשה פה נועדה להעביר 95 מיליון שקל למשרד הבינוי והשיכון, שעיקרה זה השלמת הסכם עמידר, הרשאה להתחייב ודיור מוגן של 28 מיליון שקל ו-30 מיליון שקל לעיר מודיעין.

משה גפני: למה דווקא העיר מודיעין?

חנה פורת: אזור פיתוח.

חנה פורת: יש הסכם פיתוח לעיר מודיעין.

משה גפני: מה הסכם הפיתוח אומר?

חנה פורת: הם משווקים קרקעות ומההכנסות הם מפתחים את הקרקעות.

חנה פורת: הפיתוח ממומן מההכנסות של השיווקים.

חנה פורת: זה משק סגור.

חנה פורת: רוצים להגדיל את ההרשאה להתחייב כי יש הכנסות.

חנה פורת: זאת הבקשה.

חנה פורת: יש עוד 25 מיליון שקל שהמשרד מעביר למשרד התשתיות הלאומיות על פי החלטה ממשלה.

חיים אורון: אני לא משתתף בהצבעה.

חיים אורון: זה כסף שהולך לאדמה של הקיבוץ שלי.

משה גפני: מה זה הסכם עמידר?

חנה פורת: הסכם עמידר זה הסכם שהממשלה חתמה עם חברת עמידר בקשר לדיור הציבורי.

משה גפני: מי בעד?

משה גפני: ה צ ב ע ה בעד – פה אחד אושר פנייה מס' 254

אייל: הפנייה נועדה להשתתפות של משרד הרווחה במשרד הקליטה לצורך תוכניות לעולים חדשים.

אייל: התכנית היא בהשתתפות משרד הרווחה, משרד הקליטה והג'וינט.

משה גפני: מי החליט על התכנית האת?

אייל: הנהלת המשרדים.

משה גפני: מי בעד הפנייה, ירים את ידו?

משה גפני: ה צ ב ע ה בעד – פה אחד אושר פנייה מס' 257,258

רפרנט אגף תקציבים: הפנייה נועדה לאפשר שינויים בתקציב כדי להתאים אותו לתקציב ההמשכי, ולעדכן צפי הכנסות בקרנות המיועדות לקרן לשמירת הניקיון ולקרן למניעת זיהום ים.

רפרנט אגף תקציבים: הפנייה כוללת גם העברת תקציב מהמשרד להגנת הסביבה לרשות הטבע והגנים.

משה גפני: מי בעד פנייה 257,258, ירים את ידו?

משה גפני: ה צ ב ע ה בעד – פה אחד אושר